A TANÁCS 1241/2004/EK RENDELETE
(2004. július 5.)
az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1)
A Közösség érdekében áll az 1255/96/EK rendeletben (1) nem szereplő meghatározott számú új termékre vonatkozó közös vámtarifa autonóm vámtételeinek részleges vagy teljes felfüggesztése.
(2)
Azon termékeket, amelyekre vonatkozóan a Közösségnek nem áll érdekében a közös vámtarifa autonóm vámtételei felfüggesztésének fenntartása, illetve amelyekre vonatkozóan szükséges a technikai fejlődésen alapuló leírás módosítása, az 1255/96/EK rendelethez mellékelt listából ki kell húzni.
(3)
Azon termékeket, amelyekre vonatkozóan szükséges a leírás módosítása, új terméknek kell tekinteni.
(4)
Ezért az 1255/96/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 1255/96/EK rendelet melléklete a következőképpen módosul:
1.
az e rendelet I. mellékletében felsorolt termékeket az 1255/96/EK rendeletbe kell beilleszteni;
2.
azon termékeket, amelyek kódjait e rendelet II. melléklete sorolja fel, az 1255/96/EK rendelet mellékletében el kell hagyni.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2004. július 1-jétől kell alkalmazni.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 5-én.